กฎกระทรวงการคลัง ออกตามความในพระราชบัญญัติภาษีโรงเรือนและที่ดิน พุทธศักราช 2475 (ฉบับที่3)
กฎกระทรวงการคลัง
กฎกระทรวงการคลัง
ออกตามความในพระราชบัญญัติภาษีโรงเรือนและที่ดิน
พุทธศักราช ๒๔๗๕ (ฉบับที่ ๓)[๑]
 

อาศัยอำนาจตามความในมาตรา ๗
แห่งพระราชบัญญัติภาษีโรงเรือนและที่ดิน พุทธศักราช ๒๔๗๕
รัฐมนตรีว่าการกระทรวงการคลังออกกฎไว้ ดังต่อไปนี้

ข้อ ๑ ให้ยกเลิกกฎกระทรวงพระคลังมหาสมบัติ
ออกตามความในมาตรา ๗ แห่งพระราชบัญญัติภาษีโรงเรือนและที่ดิน พุทธศักราช ๒๔๗๕
ลงวันที่ ๑๙ เมษายน พุทธศักราช ๒๔๗๕ และกฎกระทรวงการคลังออกตามความในมาตรา ๗
แห่งพระราชบัญญัติภาษีโรงเรือนและที่ดิน พุทธศักราช ๒๔๗๕ (ฉบับที่ ๒) ลงวันที่ ๒๓
กรกฎาคม พุทธศักราช ๒๔๗๘

ข้อ ๒
ให้บุคคลซึ่งดำรงตำแหน่งดังต่อไปนี้เป็นพนักงานเจ้าหน้าที่ตามพระราชบัญญัติภาษีโรงเรือนและที่ดิน
พุทธศักราช ๒๔๗๕ คือ
ก.
หัวหน้าแผนกและประจำแผนกในกองภาษีประเมิน กรมสรรพากร สำหรับในเขตจังหวัดพระนครและธนบุรี
ข. ข้าหลวงตรวจการสรรพากร
ผู้ช่วยข้าหลวงตรวจการสรรพากร และข้าราชการสังกัดกรมสรรพากรดำรงตำแหน่งประจำแผนก
ในกองข้าหลวงตรวจการสรรพากรสำหรับในเขตสรรพากรภาค ตามประกาศกระทรวงการคลัง
เรื่องกำหนดเขตสรรพากรภาค และแต่งตั้งข้าหลวงตรวจการสรรพากร ลงวันที่ ๒๓ ธันวาคม
พุทธศักราช ๒๔๘๔
ค. สรรพากรจังหวัด ศุภมาตรา
และข้าราชการสังกัดกรมสรรพากรดำรงตำแหน่งประจำแผนก สำหรับในเขตจังหวัด

ข้อ ๓
คำร้องขอให้พิจารณาการประเมินใหม่ตามความในมาตรา ๒๕ หรือคำร้องขอลดหย่อนหรือปลดค่าภาษีตามความในมาตรา
๔๑
ก. ให้ร้องขอต่ออธิบดีกรมสรรพากร
สำหรับในเขตจังหวัดพระนครและธนบุรี
ข. ให้ร้องขอต่อข้าหลวงประจำจังหวัด
สำหรับในเขตจังหวัดอื่นนอกจากจังหวัดพระนครและธนบุรี

ข้อ ๔
กฎนี้ไม่ลบล้างเทศบัญญัติ ว่าด้วยการเก็บภาษีโรงเรือนตามพระราชบัญญัติภาษีโรงเรือนและที่ดิน
พุทธศักราช ๒๔๗๕ ซึ่งเทศบาลใด ๆ ได้ออกไว้แล้ว หรือที่จะพึงออกใช้ต่อไปภายในเขตของเทศบาลนั้น
ๆ


กฎให้ไว้ ณ วันที่ ๓๑ ธันวาคม พุทธศักราช ๒๔๘๔
ภ. บริภัณฑ์ยุทธกิจ
รัฐมนตรีว่าการกระทรวงการคลัง































สุนันทา/ตรวจ
๑๙ มกราคม ๒๕๕๒
นฤดล/ตรวจ
๓๐ มีนาคม ๒๕๕๓

[๑] ราชกิจจานุเบกษา เล่ม ๕๙/ตอนที่ ๑/หน้า ๑๓๖/๑ มกราคม ๒๔๘๕